રાણપુર પોલીસે હોમગાર્ડ જવાનના મોતનો બનાવ અકસ્માતનો છે કે તેની હત્યા કરાઇ છે તે અંગે સાચું કારણ જાણવા મૃતદેહને હોસ્પિટલ ખસેડી તેનું પેનલ પી.એમ. કરાવવા કાર્યવાહી હાથ ધરી છે. દરમિયાનમાં જે સ્થળેથી મૃતદેહ મળી આવ્યો તે વિસ્તારનાં સી.સી.ટી.વી. ફºટેજ પણ ચેક કર્યા હતા પરંતુ ખાસ કશું શંકાસ્પદ જોવા મળ્યું ન હોવાનું પોલીસે જણાવ્યું હતું. આથી પોસ્ટ મોર્ટમ બાદ તબીબ પાસેથી મૃત્યુનું કારણ જાણવા મળ્યા બાદ પોલીસ આગળની કાર્યવાહી કરશે તેમ જાણવા મળ્યું છે.